section_heading: Sadržaj
paragraph_text: Šerif i Gary provaljuju Joeu u sobu i nailaze na plakate black metal bendova poput Burzuma (koji obiluju stravičnim figurama i pentagramima), zbog kojih šerif još dublje povjeruje da su mladići upleteni u sekte. Juliana subrat Fickwacker traži da se odrekne mantije, zbog čega ovaj odlučuje biti bolja osoba; no, njegovi se planovi sutradan poremete jer više nitko u gradu ne želi imati posla s njime. Jedini je šerif željan njegova društva, zbog istrage; on ga vodi u svoju motelsku sobu i iznosi mu svoju teoriju. Svećenik i šerif potom zajedno odlaze u bar gdje šerif može upoznati Moorea, Huckovog i Joeovog dilera za koga vjeruje da je na čelu sekte. Julianu u baru prilazi prostitutka i on izlazi s njom na zrak, ali samo kako bi joj udijelio novac. No, prekida ih Moore, koji je između ostalog i svodnik, te smatrajući da svećenik trati vrijeme jednoj od „njegovih cura“, on ga isprebija. Poražen i ponižen, Julian razmišlja o događajima iz prošlosti koji su ga oblikovali. Desetak godina ranije, pomogao je tinejdžerici Miji da pobjegne iz Shandsvillea. Mia je bila Mooreova prostitutka, a otac ju je kod kuće zlostavljao. Julian je ukrao župni novac i njime pokrio troškove Mijina odlaska. U tom razdoblju umro mu je i otac, pa je zbog svega izgubio vjeru.